《辰阳舟次蒋春岩观察绍宗 其三》
清代·黄本骥

前身应是此花身，到处先逢送酒人。开向霜天还倔强，移来月地倍精神。

英餐楚泽情非俗，秀撷陶篱句始真。三径莫嫌颜色淡，胸怀原不染纤尘。

作者简介：清湖南宁乡人，字仲良，别号虎痴。道光元年举人。官黔阳教谕。通经史，尤喜金石，有痴名。尝聚秦汉以来金石文字数百种。有《圣域述闻》、《古志石华》、《嵰山绀雪》等。